**Сұрақ-жауаптар**

**Сұрақ 1.** Декларация қайда, қай күнде және қай кезеңге тапсырылады?

Салық кезеңін қалай дұрыс көрсету керек: 11.2020 ж.", "01.11.20210 ж.", "2020 жылдың 10 айы үшін", немесе "2020 ж. қараша"? (өткен науқанның тәжірибесінде әр түрлі толтыру және әр түрлі оқылым болды)

**1 сұраққа жауап:**

Декларация депутаттыққа кандидаттардың тұрғылықты жері бойынша аудандық мемлекеттік кірістер басқармасына тапсырылады:

- Саяси партиялар мен мәслихаттар ұсынған ҚР Парламенті мәжілісіне депутаттыққа кандидаттар мен олардың жұбайлары - 2020 жылғы 1 қарашадағы жағдай бойынша;

- Қазақстан халықтары Ассамблеясының Кеңесі ұсынған депутаттыққа кандидаттар мен олардың жұбайлары 2020 жылғы 1 желтоқсандағы жағдай бойынша;

Декларацияның 2 B ұяшығында 2020 жылды көрсету керек.

**Сұрақ 2.** Декларация қандай түрде тапсырылады (қағаз, электронды, декларация нысаны немен бекітілді)?

**2 сұраққа жауап:**

Декларация 3 тәсілмен тапсырылады:

1) қағаз түрінде – 2 данада жасалады, бір данасы декларацияны қабылдаған мемлекеттік кірістер органы қызметкерінің тегі, аты және әкесінің аты (ол болған кезде) белгісімен және мөр (мөртабан) бедерімен салық төлеушіге (салық агентіне) қайтарылады;

2) пошта арқылы хабарламасы бар тапсырыс хатпен қағаз түрінде – жеткізуші - салық төлеуші (салық агенті) пошта немесе басқа байланыс ұйымының хабарламасын алады;

3) Ақпаратты компьютерлік өңдеуге жол беретін электрондық нысанда – салық төлеуші (салық агенті) Мемлекеттік кіріс органдарының салық есептілігін қабылдау жүйесінің салық есептілігін қабылдағаны немесе қабылдамағаны туралы хабарлама алады.

Декларация нысаны Қазақстан Республикасы Премьер-Министрінің бірінші орынбасары – Қазақстан Республикасы Қаржы министрінің 2020 жылғы 20 қаңтардағы № 39 бұйрығымен бекітілген (МКК сайтында орналастырылған).

**Сұрақ 3.**

**Кім тексереді?**

**3 сұраққа жауап:**

Кандидат пен оның зайыбы (жұбайы) декларациялаған активтер мен міндеттемелер туралы мәліметтерді:

- ҚР Парламенті Мәжілісіне кандидаттар бойынша - облыстық мемлекеттік кірістер департаменттері;

- Қазақстан Республикасының мәслихаттарына кандидаттар бойынша - аудандық мемлекеттік кірістер басқармалары тексереді.

**Сұрақ 4.**

**Нәтижесі қай мерзімде белгілі болады?**

**4 сұраққа жауап:**

Саяси партия, мәслихат ұсынған Қазақстан Республикасы Парламенті Мәжілісіне депутаттыққа кандидаттар бойынша - тіркелген сәттен бастап 15 күн ішінде тексерулер аяқталады.

Қазақстан халықтары Ассамблеясының Кеңесі ұсынған кандидаттар бойынша - тіркелген сәттен бастап 3 күн ішінде тексерулер аяқталады.

**Сұрақ 5.**

**Тексеру қорытындысы бойынша мәліметтер қандай түрде беріледі?**

**5 сұраққа жауап:**

Тексеру аяқталғаннан кейін 1 күн ішінде сәйкессіздіктердің бар не жоқ екенін көрсете отырып, тексеру нәтижелері туралы ҚР ОСК-на ақпарат жіберілетін болады.

**Сұрақ 6.**

**Қандай жағдайда ақпарат жалған деп танылады? Дәлсіздік үшін жауапкершілік?**

**6 сұраққа жауап:**

Егер декларацияда кірістер мен мүлік туралы мәліметтер толық көрсетілмесе немесе сомалар, саны, мүліктің атауы және т.б. бойынша алшақтықтар анықталса – бұл мәліметтер дұрыс емес болып есептеледі.

Кірістер мен мүлік туралы декларацияларды және басқа да мәліметтерді қасақана ұсынбағаны немесе толық емес ұсынғаны үшін ӘҚБтК-нің 274-бабында 50 АЕК (138 900 теңге) мөлшерінде айыппұл көзделген.

**Сұрақ 7.**

**Декларацияны толтыру кезінде Комитет қызметкерлерінің көмегі заңды ма?**

**7 сұраққа жауап:**

Салық кодексінің 19-бабына сәйкес мемлекеттік кіріс органдары салық міндеттемесінің туындауы, орындалуы және тоқтатылуы жөнінде түсіндіруді жүзеге асыруға және түсініктемелер беруге міндетті.